Kamu bisa jelasin ke aku soal Rio Febrian dalam bahasa jawa?

Rio Febrian () inggih punika jaler saking keturunan Betawi lan Manado. Rio gadhah profesi minangka penyanyi. Saderengipun terjun dhateng indhustri rekaman, Rio asring ndhèrèk lomba nyanyi. Kompetisi ingkang kapisan nalika umuripun nembé sangang taun, ing Kutha Bogor. Saderengipun album solo ingkang perdana dipunrilis, ing taun 2000 kaliyan Erra Fazira saking Malaysia, Rio nyanyi lagu lawas karyanipun Fariz RM ingkang dipunnyanyikaken kaliyan Neno Warisman, Nada Kasih. Salajengipun Rio Febrian nherek grup Elfa's Choir. Kaliyan Elfa's Choir, Rio ndhèrèk kompetisi paduan swanten internasional, inggih punika ing adicara Choir Olympic 2000 ing Linz, Ostenrik, lan pikantuk Juwara I Male Ensemble lan Juwara I Adult Choir. Album ingkang kapisan dipunparingi irah-irahan sami kaliyan namanipun Rio Febrian lan dipunrilis ing taun 2001, kanthi lagu unggulan karyanipun Yovie Widianto ingkang irah-irahanipun Bukan Untukku. Wonten ing madyaning taun 2009, Rio ngliris albumipun ingkang nomer kalih Ku Ada Disini, lan hit singel kanthi irah-irahan ingkang sami. Wonten ing album kasebat wonten tigang lagu karyanipun Rio piyambak, inggih punika lagu Rasa, Cinta Kita, lan Kasih. Maret 2009, Rio nglisris albumipun ingkang paling énggal ingkang dipunparingi nama Aku Bertahan.